Keskustelu:Itsemurha

message: Postin tämän lauseen:
replies: text: Itsemurhan alkuperäinen suomenkielinen nimi on itsensurma. Itsensurman muuttuminen itsemurhaksi voisi olla kristillisen arvomaailman vaikutusta.
Väitettä ei ole perusteltu ja Nyt-liite sanoo sanan olevan lainasana saksasta. Yleisestikin etymologiat kuuluvat paremmin Wiktionaryn puolelle. --Farside 10:25 elo 29, 2004 (UTC)
Eikö avustettu itsemurha ole myöskin itsemurha eikä eutanasia, koska yksilö itse kuolee oman kätensä kautta, vaikka toinen voi auttaakin laitteiden valmistelussa/myrkkyjen hankinnassa?
Esim. Jack Kevorkianin toiminta lukuunottamatta sitä Eutanasiaa, josta hän sai tuomion. --parazite2k 25. syyskuuta 2004 21:38 (GMT+2)

message: Artikkelissa on väliotsikkoja melkein yhtä paljon kuin kappaleita. Voisikohan niitä yrittää vähän järjestellä. --Miihkali 7. lokakuuta 2006 kello 14.32 (UTC)
thread_title:  Kappaleista 

message: Lähteen etsii se joku, joka esiittää väitteen--Teveten 9. toukokuuta 2007 kello 10.51 (UTC)
Huom! Linkki nro 20 ei johda suoraan itsemurhaan liittyvälle sivulle, vaan esim. tällä hetkellä ruudussa pyörii urheiluvideo! Voisiko tekijä etsiä suoran linkin tarkoittamaansa kohtaan?
Suomen Rikosoikeus ei tunne sellaista käsitettä kuin laajennettu itsemurha! Itsemurha ei ole rangaistava teko (enää ei edes haudata kirkon hautausmaan ulkopuolelle), mutta yritys voi olla, jos se vaarantaa muiden turvallisuuden, vaikkapa liikenteessä. Silloinkin on kyse vaaran aiheuttamisesta muille. 
Sensijaan perheenjäsenten surmaaminen on selkeä tappo tai murha. Jos tekijä onnistuu itsensä surmaamisessa, ei vaan jää ketään tuomittavaksi. 
PS. En löytänyt muokkaa-painiketta tuolta ylemmältä tasolta, siksi kommentti tuli tämän otsikon alle. Sorry!)
Kostiki 19. helmikuuta 2010 kello 13.26 (EET)
thread_title: Lääkärin itsemurha

message: Poistin maininnan siitä, että itsemurhavälineiden saatavuus lisäisi itsemurhien määrää. Väitteelle ei ollut annettu lähdettä, ja myöhemmin artikkelissa erikseen sanotaan, että tutkimuksen mukaan aseiden saatavuus ei lisää itsemurhien määrää.
Oltsu87 1. huhtikuuta 2011 kello 18.49 (EET)
Ja tuolle väitteelle oli siis annettu lähde. Oltsu87 1. huhtikuuta 2011 kello 18.51 (EET)
thread_title:  Välineiden yleisyys 

message: "itselleen vaaraksi olevat potilaat saatetaan lain mukaan määrätä tahdosta riippumattomaan hoitoon"
"Itsemurhavaara, päihteiden hallitsematon käyttö tai väkivaltaisuus ei sellaisenaan riitä mielenterveyslaissa säädetyn tahdosta riippumattoman hoidon edellytykseksi"
Muiden edellytysten pitää myös täyttyä
http://www.duodecimlehti.fi/web/guest/arkisto?p_p_id=dlehtihaku_view_article_WAR_dlehtihaku&p_p_action=1&p_p_state=maximized&p_p_mode=view&_dlehtihaku_view_article_WAR_dlehtihaku__spage=%2Fportlet_action%2Fdlehtihakuartikkeli%2Fviewarticle%2Faction&_dlehtihaku_view_article_WAR_dlehtihaku_tunnus=duo96004&_dlehtihaku_view_article_WAR_dlehtihaku_p_frompage=uusinnumero  –Kommentin jätti 88.115.98.217 (keskustelu – muokkaukset)
thread_title:  Pakkohoidosta 

message: Linkki http://www.thl.fi/fi/ktl/portal/suomi/julkaisut/kansanterveyslehti/lehdet_2003/4_2003/itsemurhakuolleisuus_on_huipussaan_kevaisin/ on kuollut. Onko totta, että itsemurhat ovat yleisimmillään keväästä? 
Mikä tämän selittää? Artikkelissa voisi olla enemmänkin kevään ja itsemurhien korrelaatiosta. --Hartz (keskustelu) 17. tammikuuta 2015 kello 16.02 (EET)
thread_title:  Kuollut linkki ja kevät 

message: En ole vielä ehtinyt lukea ajatuksella läpi, mutta pikaisen silmäilyn perusteella näyttäisi lupaavan tasoiselta. Tämä on myös niitä artikkeleja, joiden painotuksista ja paikkansapitävyydestä olisi hyvä saada useampi mielipide. Muutamat lähteettömät kohdat pitäisi lähteistää tai poistaa. --Miihkali (K • M) 4. tammikuuta 2021 kello 09.34 (EET)
replies: text: En kannata laadukkaaksi. Tilkkutäkkimäinen, jäsentämätön ja monilta osin lähteetön artikkeli, jolla on sekalainen ja sekava muokkaushistoria. Artikkeli pitäisi kirjoittaa uusiksi muutaman laadukkaan lähteen pohjalta. Aihe on kuitenkin tärkeä ja artikkeli paljon luettu, joten laatuarviointi voi olla hyödyllinen. --Savir (keskustelu) 4. tammikuuta 2021 kello 13.54 (EET)
replies: text: : Olen pitkälti samaa mieltä; artikkeli on jossain määrin sekava eikä välttämättä järkevästi jäsennelty. Pääotsikkotasolle on mm. nostettu termi suisidaalimurha, joka tuntuu löytyvän internetistä vain Moilasen tutkielman yhteydessä. Perhemurhan tavoin tällaiset erikoistapaukset pitäisi ehkä käsitellä lyhyesti yhteisessä osiossa. Joskus enwikin katselu on hyödyllistä, ja olisko sieltä järkevää soveltaa pohjaa (en siis puhu sisällöstä, vaan yleisesti jäsentelystä). --PtG (keskustelu) 6. tammikuuta 2021 kello 10.29 (EET)
replies: text: :: Tämä on aika ankea aihe, mutta voin ottaa sen projektiksi. Jokin aika tässä menee ennen kuin ehdin paneutua, mutta tuskin muutamaa viikkoa enempää. Luontevinta olisi varmaan etsiä 1–2 päälähdettä (esim. Britannicassa on ihan OK artikkeli aiheesta) ja kirjoittaa niiden pohjalta artikkeliin runko. Nykyisestä silpputiedosta voi sitten valita relevantit ja runkoa luontevasti täydentävät tiedot ja heittää loput roskikseen. Lisäksi voi vilkuilla lähteitä ja tarvittaessa poistaa kököimmät viitteet. --Miihkali (K • M) 6. tammikuuta 2021 kello 19.38 (EET)
replies: text: ::: Kirjoitin nyt artikkeliin uuden rungon WHO:n ja Britannican pohjalta. Poistin suurimman osan vanhoista lähteistä, mutta säästin ne, jotka vaikuttivat asiallisilta. Tarkistin osan vanhoista lähteistä, mutta en kaikkia. --Miihkali (K • M) 7. tammikuuta 2021 kello 16.16 (EET)
replies: text: ::::  &  Kirjoitin artikkelin pitkälti uudestaan. Mitä tuumaatte nyt? --Miihkali (K • M) 14. tammikuuta 2021 kello 12.44 (EET)
replies: text: ::::: Pitäisikö historia ja suhtautuminen itsemurhaan yhdistää? Historiaosuuskin alkaa nimenomaan suhtautumisella "Itsemurhaan on perinteisesti suhtauduttu kielteisesti". --PtG (keskustelu) 14. tammikuuta 2021 kello 23.38 (EET)

text: ::::: Historia ja suhtautuminen ovat tosiaan nyt päällekkäisiä. Se pitäisi korjata ennen laatumerkintää. Muuten tämä näyttää minusta lupaavalta. Loogisinta olisi yrittää erottaa suhtautuminen omaksi osiokseen ja itsemurhan tekemisen kulttuurihistoria omakseen. Jälkimmäistä voisi tarvittaessa vähän laajentaa. Esimerkkejä löytynee lisääkin, esimerkiksi entisajan eskimovanhusten itsemurhat yhteisön selviämisen vuoksi, ehkä sellaista on tapahtunut muissakin kulttuureissa? Ja olisiko amerikkalainen "suicide by cop" muunnelma entisajan suisidaalimurhasta? --Savir (keskustelu) 15. tammikuuta 2021 kello 12.18 (EET)

text: ::::: Voisiko johdantoa laajentaa? --Kärrmes (keskustelu) 16. tammikuuta 2021 kello 20.18 (EET)
replies: text: :::::: Minun on vaikea löytää motivaatiota tämän kehittämiseen. Aihe on liian synkkä, en halua kaivella tällaisia vapaa-ajallani. Uskoakseni artikkeli on nyt huomattavasti parempi kuin vielä vuodenvaihteessa. Se riittää minulle. Jos joku haluaa tätä kehittää niin, että laatuarviointi menee läpi, toivotan projektiin onnea. --Miihkali (K • M) 20. tammikuuta 2021 kello 18.14 (EET)
replies: text: :::::::: Ymmärrän, mutta tällaisenaan en kannata laadukkaaksi. Johdanto on oleellinen osa artikkelia, ja laadukkaalla tasolla sen tulisi olla kunnossa. Tuo pisti ensimmäisenä silmään, muuten en kovin kattavasti artikkelia silmäillyt.  ja  varmaan osaavat jatkossakin neuvoa kokonaisuuden kanssa enemmän. --Kärrmes (keskustelu) 20. tammikuuta 2021 kello 18.22 (EET)
replies: text: ::::::::: Kirjoittelin johdannon. Musta yleisesti varsin hyvin kirjoitettu artikkeli, joten voisin jopa kannattaa lupaavaksi. Vaikea aihe kyllä. --PtG (keskustelu) 23. tammikuuta 2021 kello 14.51 (EET)
replies: text: :::::::::: Kai tämä nyt menee. En tosin aihetta kovin hyvin tunne, mutta ainakaan ei enää pistä silmään mikään kohta. --Kärrmes (keskustelu) 1. helmikuuta 2021 kello 18.18 (EET)
replies: text: :::::::::: Samoilla kannoilla. --Hedelmätiski (keskustelu) 11. helmikuuta 2021 kello 15.58 (EET)
Yksi vastustus, mutta ilmeisesti artikkelia kehitettiin sen perusteella. Koska muuten kannatusta oli, merkkaan lupaavaksi. J.K Nakkila (keskustelu) 1. maaliskuuta 2021 kello 11.36 (EET)
</div>
thread_title:  Laatuarviointi 

message: Vaihtuvan IP-osoitteen takaa muokkaava henkilö on tehnyt artikkelin parissa paljon töitä ja aika ajoin isojakin muutoksia. Hienoa, että muokkaaminen kiinnostaa, mutta pyytäisin kuitenkin hieman enemmän huolellisuutta ja lähteisiin perehtymistä. Artikkeliin on muokkausten jäljiltä jäänyt monenlaisia lapsuksia, kuten viittaus Britannia Fennica -tietosanakirjaan ja keskeneräinen lause (”Yksinäisyys, taloudelliset vaikeudet, leskeksi jääminen, lapsettomuus Myös muut...”). Artikkelista on myös poistettu asiallisesti lähteistettyjä ja paikkansa pitäviä tietoja, kuten maininta siitä, että itsemurhat ovat väkilukuun suhteutettuna yleisimpiä vauraissa ja onnellisuustutkimuksissa hyvin menestyvissä maissa ja maininta siitä, ettei itsemurha suinkaan aina ole pitkään haudottu epätoivoisen ihmisen päätös vaan se voi myös olla spontaani reaktio yllättävään vastoinkäymiseen. --Miihkali (K • M) 4. toukokuuta 2023 kello 15.54 (EEST)
thread_title:  Huolellisuutta, kiitos